दहेज के दो मामले हुए दर्ज
फरीदाबाद| पुलिसने दहेज प्रताड़ना के दो मामले दर्ज किए हैं। राजपुरकलां निवासी सादिका ने शिकायत में कहा कि उनका विवाह 29 मई 2015 को भरतपुर के चुल्हेरा निवासी अनीश के साथ हुआ था। विवाह में काफी दहेज देने के बाद भी ससुराल वाले खुश नहीं थे। इससे उसे परेशान किया जाने लगा। कुछ दिन बाद उसके साथ मारपीट कर दो लाख रुपए तथा कार की मांग की जाने लगी। पुलिस ने सादिका की शिकायत पर पति अनीश, सास, चचिया ससुर, देवर के खिलाफ मामला दर्ज कर लिया है। नहरपार की भारत कॉलोनी निवासी सपना ने शिकायत में कहा है कि उनका विवाह 18 नवंबर 2011 को हुआ था। ससुराल वाले कार और सोने की चीजें मांगने लगे। पुलिस ने पति, ससुर, सास, जेठ, देवरों के खिलाफ केस दर्ज कर लिया है।
hin_Deva hin_Deva